B. J. Habibie

B. J. Habibie andre, ya'ia da'ö presiden Indonesia si'oföna sibai si tenga si tumbu ba danö Jawa ba ya'ia andre moroi ba Suku Gorontalo, Sulawesi na lafaigi moroi ba nga'ötö namania, hiza ya'ira andre moroi ba Kabila, Bone Bolango, Gorontalo na moroi khö ninania, ya'ia da'ö nga'ötö moroi ba Jawa Yogyakarta.

Ia da'a, famareta Provinsi Gorontalo no lahaogö Monumen B.J. Habibie ba pintu gerbang utama fetaro ba Bandar Udara Jalaluddin, ba Kabupaten Gorontalo. Ba tenga ha da'ö, ono mbanua Provinsi Gorontalo lafaehagö wa'omasira ba wame'e töi B.J. Habibie ba zi sambua universitas negeri si so ba Gorontalo, ba wo falalini töi si no la'oguna'ö iada'a ya'ia da'ö Universitas Negeri Gorontalo.

B.J. Habibie andrö tumbu ia me 25 Juni 1936, ba Parepare, Sulawesi Selatan, ono numero öfa moroi ba zi daŵalu ira ndraono, amania sotöi Alwi Abdul Jalil Habibie ba inania R.A. Tuti Marini Puspowardojo. Ama B.J. Habibie, halöŵönia ya'ia da'ö ere wokabu ma ba li Indonesia lamane ahli pertanian moroi ba etnis Gorontalo, ba inania moroi ba Suku Jawa.

Alwi Abdul Jalil Habibie (ayah dari B.J. Habibie) hulö zimane ba Danö Niha so mado, ya'ia "Habibie", da'a sambua mado moroi ba nga'ötö struktur sosial Pohala'a (Kerajaan dan Kekeluargaan) ba Gorontalo. Na inania, R.A. Tuti Marini Puspowardojo (ibu dari B.J. Habibie) ono doto hörö (dokter spesialis mata) moroi ba Yogyakarta töi nama ninania andrö ma tuania moroi khö ninania ya'ia da'ö, sotöi Puspowardjojo mohalöŵö sitobali sokhö sekola.

Mado Habibie andre, no tesura molo'ö nidunö-dunö ba zilalö ofeta mane ma'ökhö, ya'ia da'ö moroi ba danö Kabila, sambua nahia ba danö Kabupaten Bone Bolango, Provinsi Gorontalo. Moroi ba gangolifa nga'ötö, tua B.J. Habibie andre, samösa niha same'e ba dödönia wa'asökhi ba fangi'ila khö Lowalangi ma lamane ia samösa pemuka agama, anggota majelis peradilan agama, ba samösa salaŵa hada ba Gorontalo si tehöngö meluo da'ö. Ngambatö ma sifatalifusö ndra Habibie andre ba Gorontalo no sa'ae muhöngö wa niha sanguri Sawi, sokhö Kudo soya, ba simanö kabu kofi sebolo.

Ba wanatörö ba Indonesia, karier BJ Habibie tebörötaigö ba ginötö presiden Soeharto. Meluo da'ö la'andrö ena'ö mangawuli ia ba Indonesia moroi ba Jerman lalu ba la fili ia tobali Menteri Negara Riset dan Teknologi i'otarai ba ndröfi si 1978 ofeta Maret 1998. Ba ginötö ba wa'atosasa me döfi si 1998, Soeharto la'andrö ena'ö lö sa'ae tobali ia presiden, ba hiza i fatohu khö BJ Habibie zi'o wamatörö tobali Presiden ke-3 Indonesia i'oroi ba ngaluo 1 Mei 1998 - 20 Oktober 1999. Fatua lö mangawuli ia ba Indonesia, Habibie no oya karirnia ba Jerman, ya'ia da'ö mohalöŵö ba perusahaan penerbangan faoma konstruksi pesawat ba ginötö aefa mangowalu ia khö wo'omonia sotöi Hasri Ainun Besari. BJ Habibie fakhamö ihaogö ngawalö zoguna ba sifakhai ba proyek pesawat CN-235 faoma ira insinyur moroi ba perusahaan Spanyol, CASA, si no mofozu muhombo ba ndröfi si 1983. Na ba Indonesia, no ihaogö göfa sihombo si'oföna ya'ia da'ö N250 Gatotkaca, me döfi si 1995. Tenga ha ya'ia, ira awönia moroi ba Industri Pesawat Terbang Nusantara (IPTN), BJ Habibie no ihaogö göfa ma pesawat baling-baling si so fa'abölö ma daya angkut so ba zi 50 niha irugi 70 niha, nibe'enia töi ya'ia da'ö N-250 Gatot Kaca.

Habibie andre, sabölö la'ila niha ya'ia da'ö samösa gere wa'atua-tua samasindro industri göfa sihombo ba Indonesia ba sondrou'ö ngawalö zifakhai ba sains ba Indonesia. Baero da'ö, Habibie andrö samösa tokoh politik ni erai ba Indonesia. Ya'ia no samösa soya söndra ba tranformasi politik ba Indonesia irege ya'ia andre no lakaoni faoma bapak demokrasi me ya'ia zolohe Indonesia ba era demokrasi meno aefa 32 fakhe ba danga wamatörö Suharto faoma rezim otoriter Orde Baru.

Habibie andre, samösa tokoh Indonesia soya ondröita sanandrösa ba wamahaö sifakhai ba teknologi. Tenga hada'ö, no oya gondröitania tanöbö'ö, simane ba wo fasindro soroso si so ba Kota Batam nibe'e töi Barelang

jmpl|kiri|B.J. Habibie beserta keluarga|Habibie beserta keluargakiri|jmpl|Dokumentasi Resepsi Pernikahan B.J. Habibie dan Ainun menggunakan Pakaian Adat Gorontalo, yaitu Bili'u dan Paluwala di tahun 1962
jmpl|Dokumentasi Pernikahan B.J. Habibie dan Ainun menggunakan adat pernikahan Jawa (akad nikah).

 

Kategori:Biografi
Kategori:Bohou tesura
Kategori:Indonesia